《游狮子岩》
宋代·程洵

南州风气殊，二月若中夏。我从耒江来，无地税征驾。

萦纡蹑藓径，问讯得精舍。石崖屹傍起，峭壁俨难跨。

嵌岩忽中閒，宛宛如覆瓦。日光何处来，返照幽以雅。

狮猊骋其勇，踞坐颐颊哆。欲为河东吼，解使百兽哑。

应是山灵护，岂容俗人假。兹游真胜绝，欲去重嗟咤。

老僧劝少留，秉烛语清夜。那知岩伏情，眺玩不可舍。

他年倘复来，陈迹犹可藉。岩前有隙地，分我茅一把。

作者简介：程洵，字允夫，南宋婺源（今属江西省）人。为朱熹门人，潜心理学，是程朱学派的重要学者。孝宗淳熙十一年（1184）始出任衡阳主簿。十四年又暂代石鼓书院山长，以宣扬朱子张子之学为要务，一时“士友云集，登其门者，如出晦庵之门”（清康熙《衡州府志》）。在衡期间留有题咏石鼓诗若干首，旧志收录4首。曾为衡阳花药山杜（甫）黄（庭坚）二公祠作记，并编纂首部《石鼓书院志》（后散失）。后任卢陵录参，以伪学去官。著有《克斋集》。